བོད་རང་སྐྱོང་ལྗོངས་ལུས་རྩལ་ཅུས་གཞུང་ལས་ཁང་གི་ཀྲུའུ་རེན་གཞོན་པ་ཝང་ཡུང་ཀྲེན་གྱིས་རྒྱལ་ཁབ་ལུས་རྩལ་སྤྱི་ཁྱབ་ཅུས་ཀྱིས་བོད་ཀྱི་ལུས་རྩལ་བྱ་གཞག་མགྱོགས་མྱུར་འཕེལ་རྒྱས་འགྲོ་རྒྱུར་རྒྱབ་སྐྱོར་བྱེད་པའི་ལས་དོན་ལ་སྐུལ་འདེད་གཏིང་ཟབ་གཏོང་བའི་འགན་འཁྲི་ཁག་བགོས་གཞིར་བཟུང་།སྒྲིག་ཆས་ལྟེ་གནས་ཀྱིས་བོད་ལ་མཛུབ་ཁྲིད་བྱས་ནས་ལོའི་རྒྱལ་ཁབ་ལུས་རྩལ་ཐོན་ལས་རྟེན་གཞིའི་རེ་ཞུའི་ལས་དོན་སྤེལ་བ་དང་།ལྷ་ས་གྲོང་ཁྱེར་སྣེའུ་ཁུལ་གསར་གྱིས་རྒྱལ་ཁབ་ལུས་རྩལ་ཐོན་ལས་དཔེ་སྟོན་རྟེན་གཞིའི་རེ་ཞུའི་དཔྱད་ཡིག་ཕུལ་ནས་མིག་སྔར་དཔྱད་ཞིབ་བྱེད་བཞིན་ཡོད་པ་རེད།དེ་དང་དུས་མཚུངས་སྒྲིག་ཆས་ལྟེ་གནས་ཀྱིས་རྒྱལ་ཁབ་ལུས་རྩལ་སྤྱི་ཁྱབ་ཅུས་དཔལ་འབྱོར་སི་དང་མཉམ་དུ་རིགས་གཅིག་མཁས་ཅན་སྒྲིག་འཛུགས་བྱས་ནས་ཉིང་ཁྲི་གྲོང་ཁྱེར་དུ་བསྐྱོད་དེ་ས་གནས་དེ་གའི་ལུས་རྩལ་གྱི་ཁྱད་ལྡན་གྲོང་རྡལ་ཆུང་ངུར་ལྟ་སྐུལ་ཞིབ་བཤེར་བྱས་པ་དང་འབྲེལ་བསམ་འཆར་དང་གྲོས་འགོ་ཡང་བཏོན་པ་རེད།